سعودی عربستان باشقرووی رمضان آییده تراویح نمازلری نینگ مدینه ده جایلشگن مسجد نبویده قیلینیشیدن خبر بیردی.
مسجد حرام و مسجد نبوی ایشلری باشلیغی و کعبه شریف ملا امامی شیخ عبدالرحمان السُدیس، ینگی تور کروناویروس (کوید-19) کسل لیگی سبب رمضان آییده عملی قیلینه دیگن پروگرام حقیده معلومات بیردی.
پروگرام چوکاتیده مسجد نبوی نینگ تراویح نمازیدن یریم ساعت کیین یاپیلیب بامداد نمازیدن 2 ساعت آلدین آچیله جگینی و رمضان نینگ سونگگی 10 کونیده مذکور مسجدنینگ 24 ساعت آچیق بوله جگینی قید ایتدی.
رمضان آییده 45 مینگ ته سی مسجد نبوی نینگ ایچیده 15 مینگ ته سی غرب تامانیده ینگی قوریلگن برنده لرده بولیب 60 مینگ کیشی نینگ عین آنده نماز اوقیشی نینگ ممکن ایکن لیگی بیلدیریلدی.
اوتگن ییلگی رمضان آییده مکه ده جایلشگن حرم شریف و مدینه ده جایلشگن مسجد نبویده تروایح نمازلری نینگ جماعتسیز قیلینه جگی بیلدیریلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
